ભારતમાં આધાર કાર્ડના રજિસ્ટ્રેશન દરમિયાન લોકોની ફિંગરપ્રિન્ટ્સ ને આંખોનું સ્કેનિંગ થવાના કારણે બાયોમેટ્રિક રેકગ્નિશન શબ્દ હવે જાણીતો થવા લાગ્યો છે. સ્માર્ટફોનમાં, અલગ અલગ વેબસર્વિસમાં કે નેટબેન્કિંગ, એટીએમ વગેરેમાં આપણે પિન, પાસવર્ડ કે પેટર્ન યાદ રાખવાં પડે અને કોઈક રીતે બીજી કોઈ વ્યક્તિ એ જાણી જાય તો તેનો દુરુપયોગ થઈ શકે છે. જ્યારે બાયોમેટ્રિક રેકગ્નિશનમાં વ્યક્તિની અજોડ શારીરિક લાક્ષણિકતાનો ઉપયોગ કરીને તેની ઓળખ સ્થાપિત કરવામાં આવે છે. આમાં કશું યાદ રાખવાનું હોતું નથી કે બીજી કોઈ વ્યક્તિ જાણી જાય એવું જોખમ નથી.